Na temelju članka 39. St. 2. Zakona o proračunu (NN broj 87/08, 136 /12 i 15/15) i članka 30. Statuta Općine Privlaka („Službeni glasnik Zadarske županije“ broj 05/18), Općinsko vijeće Općine Privlaka na 17. (sedamnaestoj) sjednici održanoj dana 13. prosinca 2018. godine d o n o s i

**TREĆE IZMJENE I DOPUNE PROGRAMA ODRŽAVANJA**

**KOMUNALNE INFRASTRUKTURE ZA 2018. GODINU**

**Članak 1.**

Ovim trećim izmjenama i dopunama programa određuje se održavanje komunalne infrastrukture u 2018. g. na području Općine Privlaka za sljedeće komunalne djelatnosti:

1. ODVODNJA ATMOSFERSKIH VODA I PROČIŠČAVANJE OTPADNIH VODA
2. ODRŽAVANJE ČISTOĆE
3. ODRŽAVANJE JAVNIH POVRŠINA
4. ODRŽAVANJE NERAZVRSTANIH CESTA I NOGOSTUPA
5. ODRŽAVANJE JAVNE RASVJETE
6. DERATIZACIJA I DEZINSEKCIJA
7. ODRŽAVANJE VODOVODNE MREŽE
8. ODRŽAVANJE ŠPORTSKIH OBJEKATA
9. ODRŽAVANJE LUKA I OBALNOG POJASA
10. VATROGASTVO

Programom iz stavka 1. ovog članka utvrđuje se:

1. Opis i opseg poslova održavanja s procjenom pojedinih troškova, po djelatnosti.
2. Iskaz financijskih sredstava potrebitih za ostvarivanje programa, sa naznakom izvora financija.

**Članak 2.**

Za ostvarivanje ovog programa predviđaju se slijedeći izvori sredstva:

|  |  |  |
| --- | --- | --- |
| **BROJ** |  |  |
| **KONTA** | **VRSTA PRIHODA/PRIMITAKA** | **PLAN** |

64132 KAMATE NA DEPOZITE PO VIĐENJU 10.000,00

64214 KONCESIJE NA POMORSKOM DOBRU 15.000,00

642141 NAKNADE ZA KONCESIJSKA ODOBRENJA 160.000,00

64219 NAKNADE ZA OSTALE KONCESIJE 10.000,00

64299 NAKNADA ZA LEGALIZACIJU OBJEKATA 60.000,00

65141 BORAVIŠNA PRISTOJBA 243.335,98

651490 NAKNADA ZA KORIŠT. JAVNIH POVRŠINA 370.000,00

65221 VODNI DOPRINOS 250.000,00

65229 NAKNADA ZA RAZVOJ VODOPSKRBE 300.000,00

6526 OSTALI PRIHODI 300.000,00

65311 KOMUNALNI DOPRINOS 800.000,00

65312 KOMUNALNA NAKNADA 1.000.000,00

92211 VIŠAK PRIHODA IZ PRETHODNE GODINE 5.717.741,97

 **UKUPNO 9.236.077,95**

U 2018. godini održavanje komunalne infrastrukture iz članka 1. ove odluke u Općini Privlaka obuhvaća:

**1. ODVODNJA ATMOSFERSKIH I OTPADNIH VODA**

Pod odvodnjom atmosferskih voda podrazumijevaju se troškovi - održavanja sustava odvodnje atmosferskih voda – čišćenje i popravci slivnika, odvodnih kanala i drugih uređaja za odvodnju atmosferskih voda kod kojih se veći sustavi nalaze u predjelu Mostina , Skoblari, Gornje i Donje selo, Put potoka, Kurtići, Donje i Gornje Sebačevo, Begonjići, Batalaža, Sabunike, Škrapavac, Bilotinjak, Loznica, Grbići – odvojak, Buvići, Glavanci te manji sustavi na ostalim lokacijama.

**Planirana sredstva za odvodnju atmosferskih voda iznose 210.000,00 kn.**

Pod odvodnjom i pročišćavanjem otpadnih voda podrazumijeva se održavanje kanalizacijskog sustava Sabunike.

**Planirana sredstva za odvodnju i pročišćavanje otpadnih iznose 22.500,00 kn.**

**2. ODRŽAVANJE ČISTOĆE**

Pod održavanjem čistoće javnih površina podrazumijeva se čišćenje javnih površina te skupljanje i odvoz komunalnog otpada skupljenih sa javne površine na odlagališta gdje je to predviđeno (troškovi čišćenja, pometanje i pranja javnih površina i sakupljanje otpada s javnih površina, tj. zelenih površina, pješačkih staza, pješačkih zona, otvorenih odvodnih kanala, dječjih igrališta, plaža i javnih prometnih površina, osim javnih cesta i dr.).

**Planirana sredstva za održavanje čistoće iznose 505.541,09 kn.**

**3. ODRŽAVANJE JAVNIH POVRŠINA**

Pod redovnim održavanjem javnih površina podrazumijeva se održavanje zelenih javnih površina, pješačkih zona, pješačkih staza, parkova, dječjih igrališta, javnih prometnih površina te dijelova javnih cesta koje prolaze kroz naselja, bojanje popravak i zamjena košarica za smeće, čišćenje i održavanje autobusnih stanica, nabavka sadnog materijala za parkove i šetnice te održavanje postojećih sadnica, redovito košenje trave, popravak asfaltnog plašta javnih površina, obnova urušenih ogradnih zidova, obnova bunara te održavanje javnih klupa i dr. U održavanje javnih površina uključeni su rashodi za radnu odjeću komunalnih djelatnika i gorivo za službeni automobil, održavanje opreme i održavanje građevinskih objekata.

**Planirana sredstva za održavanje javnih površina iznose 2.136.265,07 kn.**

**4. ODRŽAVANJE NERAZVRSTANIH CESTA I NOGOSTUPA**

Pod održavanjem nerazvrstanih cesta i nogostupa podrazumijeva se održavanje površina koje se koriste za promet po bilo kojoj osnovi i koje su pristupačne većem broju korisnika, a koje nisu razvrstane ceste u smislu posebnih propisa (održavanje asfaltnog plašta, prometne oznake, tamponiranje seoskih putova, zamjena rubnjaka, prskanje protiv korova, održavanje elemenata i opreme cesta i nogostupa i dr.) te površina za kretanje pješaka uz prometne površine.

**Planirana sredstva za održavanje nerazvrstanih cesta i nogostupa iznose 800.000,00 kn.**

**5. ODRŽAVANJE JAVNE RASVJETE**

Pod održavanjem javne rasvjete podrazumijeva se upravljanje, održavanje objekata i uređaja javne rasvjete za rasvjetljivanje javnih površina, javnih cesta koje prolaze kroz naselje

i nerazvrstane ceste, troškovi zamjene dotrajalih svjetiljki, bojanje stupova javne rasvjete, zamjena dotrajalih stupova javne rasvjete, zamjene žarulja, grla, prigušnica, zaštitnih stakala razvodnih ormarića, osigurača, dotrajalih ožičenja, zamjena dotrajalih armatura novim uključujući potrebne ovjesne elemente, kablove te ostali potrošni materijal i slično što je definirano Ugovorom o komunalnoj djelatnosti za održavanje javne rasvjete na području Općine Privlaka. Pod utroškom električne energije podrazumijevaju se troškovi isporučene

|  |  |
| --- | --- |
| električne energije za javnu rasvjetu. |  |
| Planirana sredstva za održavanje javne rasvjete: |  |
| - Tekuće i investicijsko održavanja javne rasvjete  | 1.700.000,00 |
| - Materijal za redovno održavanje javne rasvjete |  50.000,00 |
| - Električna energija-javna rasvjeta |  500.000,00 |
| - Božićno ukrašavanje - usluge |  20.000,00 |
| - Božićno ukrašavanje - materijal |  30.500,00 |
| **UKUPNO**  | **2.300.500,00** |
|  |  |

**6. DERATIZACIJA I DEZINSEKCIJA**

Pod pojmom obavljanja usluga deratizacije i dezinsekcije podrazumijeva se:

Obavljanje dvije (2) deratizacije (uništavanje miševa i štakora) tijekom proljeća i jeseni antikoagularnim rodenticidima u svim zaseocima Općine Privlaka.

obavljanje tri (3) dezinsekcije (uništavanje insekata) tijekom proljeća i ljeta (larvicidna i adulticidna) u svim zaseocima Općine Privlaka.

U slučaju izvanrednih situacija potrebno je provesti dodatne akcije deratizacije i dezinsekcije.

Pod veterinarskim uslugama, podrazumijevaju se usluge uklanjanja lešina i prikupljanja bijesnih životinja te usluga uklanjanja pasa lutalica.

**Planirana sredstva za deratizaciju i dezinsekciju iznose 75.000,00 kn. Planirana sredstva za veterinarske usluge iznose 15.000,00 kn.**

**7. ODRŽAVANJE VODOVODNE MREŽE**

Pod ovom točkom podrazumijeva se održavanje postojeće vodovodne infrastrukture i ostali zahvati na rekonstrukciji vodovodne mreže.

**Planirana sredstva za održavanje vodovodne mreže iznose 300.000,00 kn.**

**8. ODRŽAVANJE ŠPORTSKIH OBJEKATA**

Pod ovom točkom podrazumijeva se održavanje postojeće infrastrukture na športskim objektima te športski objekti na području Općine Privlaka. Sportski objekti na području Općine Privlaka su: nogometni stadion Sabunike, nogometno igralište Loznica.

**Planirana sredstva za održavanje športskih objekata iznose 120.000,00 kn.**

**9. ODRŽAVANJE LUKA I LUČICA I OBALNOG POJASA (PLAŽA)**

Pod ovom stavkom podrazumijeva se održavanje luka, lučica i privezišta, sanacija obalnog pojasa, sanacija obalnog pojasa uništenog od elementarne nepogode, tekuće održavanje plaža te materijal za održavanje plaža i obalnog pojasa, nadohrana plaža s pijeskom.

**Planirana sredstva za održavanje luka i lučica, plaža i obalnog pojasa iznose**

**2.551.271,79 kn.**

**10.OSTALE USLUGE KOMUNALNOG PODUZEĆA ARTIĆ**

Pod ovom stavkom podrazumijevaju se usluge Komunalnog poduzeća Artić koje pruža kod održavanja svih manifestacija tijekom godine.

**Planirana sredstva za ove usluge iznose 100.000,00 kn.**

**Članak 4.**

Komunalnu djelatnost održavanja čistoće u dijelu koji se odnosi na skupljanje i odvoz komunalnog otpada na određena odlagališta i odvoz kućnog otpada obavlja komunalno poduzeće „Čistoća“ d.o.o. Zadar sukladno Odluci o komunalnim djelatnostima.

**Planirana sredstva za odvoz kućnog otpada i čišćenje divljih deponija iznose 100.000,00 kn.**

**Članak 5.**

Održavanje sustava odvodnje atmosferskih voda u dijelu koji se odnosi na čišćenje i popravci slivnika, odvodnih kanala i drugih uređaja za odvodnju atmosferskih voda obavlja OKP „Artić“ d.o.o. sukladno odluci o komunalnim djelatnostima.

Komunalnu djelatnost održavanja čistoće u dijelu čišćenja javnih površina obavlja OKP „Artić“ d.o.o. sukladno odluci o komunalnim djelatnostima.

Komunalnu djelatnost održavanja javnih površina obavlja OKP „Artić“ d.o.o. sukladno odluci o komunalnim djelatnostima.

Komunalnu djelatnost održavanja nerazvrstanih cesta, osim održavanja u dijelu koji se odnosi na asfaltiranje, obavlja OKP „Artić“ d.o.o. sukladno odluci o komunalnim djelatnostima.

Komunalnu djelatnost održavanja športskih objekata obavlja OKP „Artić“ d.o.o. sukladno odluci o komunalnim djelatnostima.

Komunalnu djelatnost održavanja lučica, obalnog pojasa (plaža) obavlja OKP „Artić“ d.o.o. sukladno odluci o komunalnim djelatnostima.

SPECIFIKACIJA POSLOVA IZ ČLANKA 5.:

1. **Održavanje sustava odvodnje atmosferskih voda:**
	* 1. Čišćenje odvodnih kanala Mostina, Skoblari, Gornje i Donje selo, Put potoka, Kurtići, Donje i Gornje Sebačevo, Begonjići, Batalaža, Sabunike, Škrapavac, Bilotinjak, Loznica, Grbići – odvojak, Buvići, Glavanci tijekom cijele godine
	1. Popravci slivnika i drugih uređaja za odvodnju atmosferskih voda tijekom cijele godine
2. **Održavanje čistoće - čišćenje javnih površina:**
	* 1. Svaki dan - Put Jamurina - Ulica Ivana Pavla II - Trg Kolište - Ulica Alojzija

Stepinca

* + 1. Jednom tjedno - Punta - Loznica - Ulica I., II, III, IV I V Sabunike - Put

Skoblara

* + 1. Jednom mjesečno - Park kod škole - Park Sabunike (šumica) - Put Bilotinjka - Stanina-Škrapavac - Mletak - Glavanci - Gornje Sebačevo - Donje Sebačevo - Batalaža - Glavica - Ulica Don Marka Kršlovića - Put Šangića - Put Sv. Vida
1. **Održavanje javnih površina**
	1. Košnja 3 puta godišnje:

 - Ivana Pavla II 3800 m

 - Alojzija Stepinca 2500 m

 - Put Jamurina 300 m

 - Put Skoblara 1000 m

 - Sabunike (Ulica I, II, II, IV, V, VI i VII) 2450 m

 - Mletak 2300 m

 - Glavanci 3100 m

 - Gornje Sebačevo 1650 m

 - Donje Sebačevo 1800 m

 - Batalaža 1850 m

 - Mostina 2000 m

3.2. Uređenje zelenih površina (sadnja i okopavanje)

\* Parkovi:

- Park kod škole 3 puta godišnje

 Park Šumica (sabunike) 3 puta godišnje

\* cvijetni otočići:

 - Sabunike 5 otočića 6 puta godišnje

 - Glavanci 2 otočića 6 puta godišnje

 - Škrapavac 2 otočića 6 puta godišnje

 - Mletak 1 otočić 6 puta godišnje

 - Batalaža3 otočića 6 puta godišnje

 - Mostina 2 otočića 6 puta godišnje

 - Glavica 2 otočića 6 puta kodišnje

 - Loznica 4 otočića 6 puta godišnje

 - kod pošte 2 otočića 6 puta godišnje

 - Punta 2 otočića 6 puta godišnje

 - Skoblari 2 otočića 6 puta godišnje

1. **Održavanje nerazvrstanih cesta**
	1. Proširenje, nasipavanje tamponom, planiranje, ravnanje:

 - Put Bilotinjka 860 m

 - Stanina – Škrapavac 420 m - Vukovac 730 m

 - Sv. Kata 1020 m

 - Sv. Kata –Progon 1880 m - Grudine 540 m

 - Sv. Barbara – Begonjići 1000 m

 - Begonjići –Kurtići 700m

- Rasovica 950 m

- Rasovica – Kršlovići 1130 m

- Škorinica 1100 m - Gaj 2200 m

- Busje 3800 m

4.2. Košnja 3 puta godišnje:

 - Put Bilotinjka 860 m

 - Stanina – Škrapavac 420 m

 - Vukovac 730 m

 - Sv. Kata 1020 m

 - Sv. Kata – Progon 1880 m

 - Grudine 540 m

 - Sv. Barbara-Begonjići 1000 m

 - Begonjići –Kurtići 700 m

 - Rasovica 950 m

 - Rasovica – Kršlovići 1130 m

 - Škorinica 1100 m – Gaj 2200 m

 - Busje 3800 m

 - Sabunike (Ulica I, II, III,IV, V, VI i VII) 2450 m

 - Mletak (sve ulice)

 - Glavanci (sve ulice)

 - Gornje Sebačevo(sve ulice)

 - Donje Sebačevo (sve ulice)

 - Batalaža (sve ulice)

1. **Održavanje športskih objekata**
	1. Održavanje nogometnog terena Sabunike: navodnjavanje, košnja, tijekom cijele godine
	2. Održavanje svlačionica na nogometnom stadionu tijekom cijele godine
	3. Održavanje sportskog terena Loznica tijekom cijele godine
2. **Održavanja lučica, obalnog pojasa (plaža)**

 6.1. Sanacija uslijed oštećenja (betoniranje, uređenje privezišta) na slijedećim lokacijama: Selo, Punta, Loznica, Mostina, Batalaža, Mletak, Škrapavac, Glavanci, Sabunike, Vrilo.

* 1. Održavanje obalnog pojasa – uređenje plaža: čišćenje tijekom turističke sezone, a održavanje rukohvata za invalide, nasipavanje tampona, sanacija sunčališta prije početka turističke sezone.
	2. Sanacija obalnog pojasa oštećena od elementarne nepogode.

**Članak 6.**

Ove Treće izmjene i dopune programa održavanja komunalne infrastrukture za 2018. g. stupaju na snagu danom objave u“Službenom glasniku Zadarske županije”.

**KLASA: 363-01/17-01/02**

**URBROJ: 2198/28-01-18-8**

**Privlaka, 13. prosinca 2018.g.**

 **OPĆINSKO VIJEĆE OPĆINA PRIVLAKA**

 **P r e d s j e d n i k :**

 **Nikica Begonja.**